
Maa sihtotstarbe määramine ja arvamuse andmine Kalda tn 2 maaüksuse riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate maaüksuste maa riigi omandisse jätmise menetluse alustamise kohta.
Riigi omandisse jäetakse maaüksused maareformi seaduse § 31 lõike 1 punkti 8 alusel maareservina.
[bookmark: _GoBack]Maa-amet palub Narva Linnavalitsusel määrata vastavalt maa riigi omandisse jätmise korrale maaüksustele sihtotstarbe, anda arvamus maa riigi omandisse jätmise kohta ja esitada maaüksuste osas õiendi teiste isikute taotluste kohta maa tagastamiseks või erastamiseks.

Maa-ameti loetelus on Kalda tn 2 (51101:001:1357) maaüksus (tabel 1, rida 72), kus asub pooleliolev lagunenud ehitis ning on esitatud 09.12.1997 a. maa ostueesõigusega erastamise avaldus.
Kõnesoleva maaüksuse koha-aadress on kantud Aadressiandmete süsteemi (ADS) ning maakatastrisse masskande käigus Maa-ameti peadirektori 04.12.2019.a korralduse nr 1-17/19/3147 alusel.

Narva Linnavalitsuse 31.10.2018 korraldusega nr 937-k jäeti erastamise avaldus rahuldamata, erastamise menetlus on lõpetatud ning ehitise omanik oli kohustatud ehitise kõrvaldama enne 01.12.2019 a.  Ehitise omanik vaidlustas antud korralduse kohtus, kuid kohus jättis kaebuse rahuldamata ja kohtuotsus haldusasjas nr 3-19-407 jõustus 10.04.2020.
Narva Linnavalitsuse 16.09.2020 korraldusega nr 595-k on pikendatud ehitise kõrvaldamise tähtaega kuni 01.11.2021 a., kuid käesolevani pole objekti seisund muutunud.  Ehitise lammutamiseks pole linnavalitsusele vajalikku projekti esitatud.

Maareformi seaduse § 6 lõike 31 kohaselt "Ehitisena ei käsitata ajutisi hooneid ja rajatisi ning lagunenud ja kasutusest väljalangenud ümbrust või maastikupilti tunduvalt kahjustavaid ehitisi. Viimati nimetatud ehitised kõrvaldab omanik määratud tähtpäevaks. Tähtpäevaks kõrvaldamata ehitised muutuvad maareformi käigus maatüki oluliseks osaks".
Asjaolu, et omanik ei ole ettekirjust täitnud ja objekti ettenähtud tähtajaks likvideerinud, ei takista maaüksuse riigi omandisse jätmist.

Kalda tn 2 maaüksuse osas puuduvad teiste isikute taotlused maa tagastamiseks või erastamiseks.

Maakatastri seaduse § 20 lõike 7 kohaselt maareformi läbiviimisel tuleb katastriüksusele määrata ehitise kasutusotstarbest, tegelikust maakasutusest või detailplaneeringust tulenev sihtotstarve. Kui maaüksusel ei ole ehitisi ja puudub põllu- või metsamajanduslik potentsiaal, tuleb maaüksusele määrata sihtotstarbeta maa sihtotstarve.
Kalda tn 2 maaüksusel asuv lagunenud ja kasutusest väljalangenud ehitis ei ole maareformi seaduse § 6 lõike 31 tähenduses ehitis.  Loetakse, et maaüksus on hoonestamata.  Kuna kõnesoleva maaüksuse osas ei ole ei kehtestatud, ega algatatud detailplaneeringut ning kehtiva üldplaneeringu kohaselt on maa sihtotstarve ärimaa, s.t. puudub põllu- või metsamajanduslik potentsiaal, siis määratakse maaüksusele sihtotstarve vastavalt maakatastriseaduse § 20 lõikele 7 - "sihtotstarbeta maa".

2. Õiguslikud alused
Vabariigi Valitsuse 03.09.1996. a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.

3. Otsus 
3.1  Määrata Kalda tn 2 (51101:001:1357) maa sihtotstarbeks "sihtotstarbeta maa" (012; S);
3.2	Nõustuda punktis 3.1 nimetatud maaüksuse riigi omandisse jätmisega.

4. Rakendussätted
4.1	Korraldus jõustub teatavakstegemisest;
4.2	Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

